
Olgeta rait ol i holim aninit long intanesinol kopi-rait lo. Tok orait mas kam long pablisa long yusim o riprodiusim wanpela hap bilong dispela buk.



Sapta 1




Bihainim na kamapim gutpela tingting em wonem




Olsem na..., yu ken lukim dispela tok na bai yu save long gutpela pasin yumi ol lain bilong God i mas bihainim. Yumi ol lain bilong God, yumi stap sios bilong God, yumi stap sios bilong God bilong i stap oltaim,...

1 Timoti 3:15

Bai i gat planti traim bai kam long ol minista olsem long sait bilong mani, famili na ol manmeri bai i gat tingting long yu mekim samting gut long ol na planti moa tasol ol minista i no bihainim gutpela pasin bai ol dispela traim bai kamap bikpela na wok bilong God bai i no inap i go gut.

Sapos ministri i no bihainim gutpela tingting na pasin bai wok bilong God long yu i no inap i go gut. Na yu noken tin olsem kain ol samting yu mekim bai stap hait. Yumi mas lukluk gut na bihainim gut ol dispela gutpela tingting na pasin olsem ol manmeri i wok long lukim yumi. Olsem na Pol i tok ol minista mas gat gutpela pasin long ai bilong ol manmeri i no save lotu.

Man i gat gutpela nem namel long ol man i stap ausait long sios, em tasol inap i stap wasman. Sapos em i no gat gutpela nem, orait inap ol man i tok nogut long em na bai umben bilong Satan i kisim em.

1 Timoti 3:7

Taim God i singautim man, orait em mas lainim na bihainim pasin bilong en olgeta taim. Wok ministri i olsem skul yu mas lainim olgeta taim. Pol i givim gutpela tingting na pasin em i save mekim long yumi i ken lukim na lainim long bihainim gutpela tingting na pasin long kamap tru olsem em kamap tru wokman bilong God.

Tasol yu bin i stap wantaim mi, na yu save pinis long pasin bilong mi long skulim ol manmeri long ol pasin God i laikim…                       

2 Timoti 3:10

Olsem na long kamapim na bihainim gutpela tingting na pasin insait long wok em wonem? Ol kain gutpela tingting na pasin i olsem flek i stap antap tru na soim stretpela rot insait long wok bilong God. Kain ol pasin em i stretpela na gutpela tru.

Na ol narapela pasin na tingting i no stret na gutpela em i no gutpela long bihainim.

Ol Tingting Na Pasin i no Gutpela

Long kamapim gutpela tingting na pasin bilong bihainim i no olsem lo bilong God tasol em bilong helpim yumi long luksave. Na bai yu painim aut tu olsem ol i no raitim insait long Buk Baibel. Long sampela hap i gutpela long bai bihainim dispela tingting na pasin, na long sampela hap i no gutpela long bihainim na em i no sin, tasol em i gutpela long bihainim long kamapim gut wok bilong God. Long kamapim gutpela tingting na pasin em bilong givim yumi gutpela tingting tasol long helpim yumi na kamapim tru wok bilong God.

Wantaim bel na tingting bilong mi, yu ken go insait na ridim ol toktok bai helpim yu long bihainim stretpela pasin na -yu wokman bilong God - "…i kisim tru olgeta gutpela pasin, na em i mekim yumi i redi long mekim olgeta kain gutpela wok"(2 Timoti 3:17). 



Sapta 2




Bihainim na kamapim gutpela tingting bilong hetman



Mi bin lukim wanpela bikpela rong ol sampela man i save mekim, na dispela i asua bilong ol hetman tasol:

Saveman 10:5

Long kainkain sios, i gat wanpela man i save kamap hetman o bikpela wokman bilong sios na gutpela samting save kam long ol tasol sampela taim bai giaman tu bai kam long ol.

Hetman i mas gat gutpela ai bilong lukautim sios. Long kamapim gutpela wok, hetman i mas wok bung wantaim ol manmeri olsem ol manmeri i kamapim em long stap hetman.

Long kamap hetman, mas wok bung we ol manmeri mas bihainim. Long kamapim ol manmeri strong, hetman mas stap klostu wantaim ol wan wok na ol wokman tu we ol stap aninit lo em. Skelim wok i go i kam insait long wok sios bai mekim yu kamap strongpela and gutpela hetman.

Gutpela Hetman bai amamas long skelim bikpela wok wantaim ol manmeri. Planti hetman long sios tu i no save kam wantaim gutpela tingting na pasin na dispela save mekim wok bilong sios i no wok gut.

Sapos nogat gutpela wok bung bai wok i no kamap bikpela. Na tu C gat gutpela wok bung namel long ol wokman bilong sios bai wok bilong ol sios bai bungim ol hevi. Em olsem, 40% bel kros bai kamap long ol hetman, 40% bai kamap long ol namba tu bilong ol, na 20% bai kamap long tupela wantaim.

Dispela wok namel long ol wokman em ol pasto, ol man go pas long singsing, ol man go pas long lotu, ol man save raitim stori na ol man i save lukautim ofis.

Sampela gutpela tingting na pasin ol bikpela wokman bilong sios i ken mekim:

1.	Ol manmeri mas save olsem yu hetman, na yu "mas save olsem" yu hetman.

	Ol manmeri i save go long laik bilong ol taim ol lukim ol lida i slek. Ol meri save go long laik bilong ol taim man bilong ol i slek. namba tu bilong hetman tu bai i gat laik long mekim ol samting long laik bilong em na tingting bilong em. Was gut! Aposol Pol i tok moa long wonem em i save mekim.

Mi aposel Pol. Ol man ol i no salim mi, na wanpela man i no bin putim mi long wok aposel. Nogat. Mi bin kisim dispela wok long han bilong Jisas Krais…

Galesia 1:1

2.	Ol lain i save wok bung wantaim yu, mas save long wok yu mekim na ol i no ken go long laik bilong ol.

	Ol namba tu hetman mas olgeta taim stap klostu wantaim yu na ol mas save olsem yu no save pret long ol. Ol i mas save gut long putim han na wok bung wantaim long strongim wok bilong God. Na long skelim wok tu, namba tu hetman mas stap aninit long hetman na ol manmeri mas save gut long kain wok.

3.	Ol lain wok bung na ol namba tu hetman mas save long wonem tingting yu laik kamapim.

	Ol i mas save gut long wok yu laik mekim olsem, kamapim bikpela haus lotu na long kisim ol man i kam long Krais long wok misin.

	Sapos ol man i no save gut long mekim wok na ol i mekim, ol bai bagarapim wok bilong wok bung wantaim. Em i moa gutpela long yu tokim na ol harim na kamap wantaim gutpela tingting na wok bung. Dispela kain pasin bai wok i kamap gut na wok bung namel long wokman na hetman.

